**Naziv i adresa ustanove**

**Program obrazovanja**

**za stjecanje djelomične kvalifikacije pomoćnik u nastavi/pomoćnica u nastavi**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE DJELOMIČNE KVALIFIKACIJE** | | | |
| **Sektor** | Psihologija, edukacijska rehabilitacija, logopedija i socijalne djelatnosti | | |
| **Naziv programa** | Program obrazovanja za stjecanje djelomične kvalifikacije pomoćnik u nastavi/pomoćnica u nastavi | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Pružanje neposredne potpore učeniku u obavljanju školskih aktivnosti i zadataka te tijekom učenja temeljenog na radu uz savjetovanje s učiteljem/nastavnikom, koordinatorom (razina 4)  SIU 2: Upoznavanje s inkluzivnim obrazovanjem i razvojnim osobitostima učenika s teškoćama u razvoju (razina 4)  SIU 3: Pružanje neposredne potpore učeniku u socijalnoj uključenosti i interakciji uz savjetovanje s učiteljem/nastavnikom, koordinatorom (razina 4)  SIU 4: Pružanje neposredne potpore učeniku u kretanju (razina 4)  SIU 5: Pružanje neposredne potpore učeniku pri uzimanju hrane i pića (razina 4)  SIU 6: Pružanje neposredne potpore učeniku u obavljanju higijenskih potreba te osnovne zdravstvene zaštite i zaštite na radu (razina 4) | | |
| **Obujam u bodovima (CSVET)** | **10 CSVET**  SIU 1: Pružanje neposredne potpore učeniku u obavljanju školskih aktivnosti i zadataka te tijekom učenja temeljenog na radu uz savjetovanje s učiteljem/nastavnikom, koordinatorom (2 CSVET)  SIU 2: Upoznavanje s inkluzivnim obrazovanjem i razvojnim osobitostima učenika s teškoćama u razvoju (2 CSVET)  SIU 3: Pružanje neposredne potpore učeniku u socijalnoj uključenosti i interakciji uz savjetovanje s učiteljem/nastavnikom, koordinatorom (3 CSVET)  SIU 4: Pružanje neposredne potpore učeniku u kretanju (1 CSVET)  SIU 5: Pružanje neposredne potpore učeniku pri uzimanju hrane i pića (1 CSVET)  SIU 6: Pružanje neposredne potpore učeniku u obavljanju higijenskih potreba te osnovne zdravstvene zaštite i zaštite na radu (1 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija i datum/i njegove/njihove valjanosti u Registru HKO-a** | **Popis standarda kvalifikacija i datum/i njegove/njihove valjanosti u Registaru HKO-a** | | **Sektorski kurikulum** |
| **SZ Pomoćnik u nastavi/Pomoćnica u nastavi**  <https://hko.srce.hr/registar/standard-zanimanja/detalji/88>  SKOMP 1: Različiti oblici potpore u inkluzivnom obrazovnom procesu učenika s teškoćama u razvoju  <https://hko.srce.hr/registar/skup-kompetencija/detalji/768>  SKOMP 2: Osnove socijalne potpore i potpore u interakcijama učenika s teškoćama u razvoju  <https://hko.srce.hr/registar/skup-kompetencija/detalji/769>  SKOMP 3: Osnove potpore u komunikaciji učenika s teškoćama u razvoju  <https://hko.srce.hr/registar/skup-kompetencija/detalji/770>  SKOMP 4: Rad i komunikacija u školskom okruženju  <https://hko.srce.hr/registar/skup-kompetencija/detalji/771>  SKOMP 5: Sigurnost i zdravstvena zaštita učenika s teškoćama u razvoju  <https://hko.srce.hr/registar/skup-kompetencija/detalji/772>  SKOMP 6: Fizička potpora učenicima s teškoćama u razvoju  <https://hko.srce.hr/registar/skup-kompetencija/detalji/773>  Vrijedi do 10. 6. 2025. | **SK Pomoćnik u nastavi/Pomoćnica u nastavi**  <https://hko.srce.hr/registar/standard-kvalifikacije/detalji/92>  SIU 1: Pružanje neposredne potpore učeniku u obavljanju školskih aktivnosti i zadataka te tijekom učenja temeljenog na radu uz savjetovanje s učiteljem/nastavnikom, koordinatorom  <https://hko.srce.hr/registar/skup-ishoda-ucenja/detalji/2741>  SIU 2: Upoznavanje s inkluzivnim obrazovanjem i razvojnim osobitostima učenika s teškoćama u razvoju  <https://hko.srce.hr/registar/skup-ishoda-ucenja/detalji/2742>  SIU 3: Pružanje neposredne potpore učeniku u socijalnoj uključenosti i interakciji uz savjetovanje s učiteljem/nastavnikom, koordinatorom  <https://hko.srce.hr/registar/skup-ishoda-ucenja/detalji/2743>  SIU 4: Pružanje neposredne potpore učeniku u kretanju  <https://hko.srce.hr/registar/skup-ishoda-ucenja/detalji/2744>  SIU 5: Pružanje neposredne potpore učeniku pri uzimanju hrane i pića  <https://hko.srce.hr/registar/skup-ishoda-ucenja/detalji/2745>  SIU 6: Pružanje neposredne potpore učeniku u obavljanju higijenskih potreba te osnovne zdravstvene zaštite i zaštite na radu  <https://hko.srce.hr/registar/skup-ishoda-ucenja/detalji/2746>  Vrijedi do 30. 6. 2026. | |  |
| **Uvjeti za upis u program** | Cjelovita kvalifikacija na razini 4.2 | | |
| **Uvjeti stjecanja programa (završetka programa)** | * Stečenih 10 CSVET bodova * Uspješna završna provjera stečenih kompetencija usmenim i/ili pisanim provjerama te provjerama stečenih vještina polaznika, a na temelju unaprijed određenih kriterija vrednovanja postignuća   O završnoj provjeri vodi se zapisnik, a provodi ju tročlano povjerenstvo.  Svakom polazniku nakon uspješno provedene završne provjere izdaje se Uvjerenje o osposobljavanju za stjecanje djelomične kvalifikacije pomoćnik u nastavi/pomoćnica u nastavi | | |
| **Trajanje i načini izvođenja nastave** | Program obrazovanja za stjecanje djelomične kvalifikacije pomoćnik u nastavi/pomoćnica u nastavi provodi se redovitom nastavnom u trajanju od 250 sati, uz mogućnost izvođenja teorijskog dijela programa (vođeni proces učenja i poučavanja) putem online prijenosa u stvarnom vremenu, koristeći aplikacije za virtualno učenje.  Ishodi učenja ostvaruju se dijelom vođenim procesom učenja i poučavanja u trajanju od 90 sati, dijelom učenjem temeljenim na radu u trajanju od 122 sata, a dijelom samostalnim aktivnostima polaznika, u trajanju od 38 sati.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u manjem dijelu u simuliranim, a u znatno većem dijelu u stvarnim uvjetima – u školi. Kod polaznika se potiče razvijanje samostalnosti i odgovornosti u izvršenju radnih zadaća, kao i razvijanje suradničkih odnosa s ostalim sudionicima u zajedničkom radu. | | |
| **Horizontalna prohodnost** | Programi osposobljavanja kojima se stječu kompetencije za rad s učenicima s teškoćama/osobama s invaliditetom/pripadnicima drugih ranjihvih skupina | | |
| **Vertikalna prohodnost** |  | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/standard-kvalifikacije/detalji/92> | | |
| **Kompetencije koje se programom stječu** | | | |
| * poticati učenika na samovrednovanje * pomagati učeniku da ustraje u rješavanju zadataka * poticati i pomagati u sudjelovanju u primjerenom programu tjelesno-zdravstvene kulture i izvanučioničke nastave prema uputama učitelja/nastavnika i nadležnoga školskog liječnika * pružati tehničku potporu učeniku u čitanju, pisanju, računanju i izvođenju grafičkih radova * usmjeravati pažnju učenika na upute vezane uz školske aktivnosti * pružati potporu učeniku te ga poticati na samostalno korištenje pedagoško-didaktičkih pomagala i školske opreme sukladno mogućnostima * pomagati učeniku da učestalije bude u interakciji s drugim učenicima u razredu * poticati učenika na suradnju i pomagati u suradnji s ostalim učenicima * po potrebi ponoviti pravila za rad i igru radi boljeg razumijevanja * upozoravati učenika na štetnost i posljedice neprihvatljivih oblika ponašanja u skladu s uputama učitelja/nastavnika, koordinatora odnosno stručnog suradnika * poticati i usmjeravati učenika na prihvatljive oblike ponašanja u skladu s uputama učitelja/nastavnika, koordinatora odnosno stručnog suradnika * prilagoditi se komunikacijskim obrascima učenika * poticati učenika na primjerenu komunikaciju s drugim učenicima u razredu odnosno u školi * poznavati osnovna pravila rada škole * poznavati osnovni djelokrug rada pojedinih radnika škole * primjenjivati osnovne komunikacijske vještine * u radu s učenikom postupati u skladu s programom rada * primjenjivati propisane načine dokumentiranja svih oblika rada * razmjenjivati informacije s učiteljem/nastavnikom, koordinatorom odnosno stručnim suradnikom s ciljem praćenja i unapređivanja rada s učenikom * poznavati osnovne postupke pružanja prve pomoći * prepoznati vršnjačko i druge oblike nasilja i primijeniti propisane postupke u slučajevima uočavanja nasilja * primjenjivati posebne upute u odnosu na individualne zdravstvene potrebe učenika * primjenjivati osnove pravilnog uzimanja hrane i pića učenika s različitim razvojnim teškoćama * pružati potporu učeniku pri presvlačenju * pružati potporu učeniku pri korištenju toaleta * pridržavati se higijenskih zahtjeva prilikom asistiranja učeniku * voditi učenika (sa i bez ortopedskih pomagala) kojemu je potrebna potpora u kretanju i svladavnju prepreka * pružati potporu pri održavanju osobne higijene učenika i higijene školskog okruženja * uvažavati dostojanstvo i osobne granice učenika prilikom asistiranja učeniku * pružati potporu u rukovanju ortopedskim pomagalima te upravljati pomagalima za penjanje i spuštanje u svrhu svladavanja prostornih prepreka * pružati potporu učeniku u promjeni položaja tijela | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja * provjerava se zadovoljstvo polaznika, završenih polaznika te poslodavaca (škola) kvalitetom programa te stečenim kompetencijama.   Na temelju rezultata anketa dobiva se pregled uspješnosti izvedbe programa, kao i  procjena kvalitete nastavničkog rada.  Metode vrednovanja usmjerene su na praćenje i provjeru postignuća prema ishodima učenja. Vrednovanje se provodi usmenim i pisanim provjerama znanja te provjerama stečenih vještina polaznika, a na temelju unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Inkluzivno obrazovanje i razvojne osobitosti učenika s teškoćama u razvoju | Upoznavanje s inkluzivnim obrazovanjem i razvojnim osobitostima učenika s teškoćama u razvoju | 4 | 2 | 35 | 0 | 15 | 50 |
| **2.** | Potpora u odgojno-obrazovnom procesu i socijalnom uključivanju | Pružanje neposredne potpore učeniku u obavljanju školskih aktivnosti i zadataka te tijekom učenja temeljenog na radu uz savjetovanje s učiteljem/nastavnikom, koordinatorom | 4 | 2 | 20 | 25 | 5 | 50 |
| Pružanje neposredne potpore učeniku u socijalnoj uključenosti i interakciji uz savjetovanje s učiteljem/nastavnikom, koordinatorom | 4 | 3 | 20 | 45 | 10 | 75 |
| **3.** | Potpora u kretanju i obavljanju fizioloških potreba na siguran način | Pružanje neposredne potpore učeniku u obavljanju higijenskih potreba te osnovne zdravstvene zaštite i zaštite na radu | 4 | 1 | 6 | 14 | 5 | 25 |
| Pružanje neposredne potpore učeniku u kretanju | 4 | 1 | 5 | 20 | 0 | 25 |
| Pružanje neposredne potpore učeniku pri uzimanju hrane i pića | 4 | 1 | 4 | 18 | 3 | 25 |
| Ukupno: | | | | 10 | 90 | 122 | 38 | 250 |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **Inkluzivno obrazovanje i razvojne osobitosti učenika s teškoćama u razvoju** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/standard-kvalifikacije/detalji/92> | | |
| **Obujam modula (CSVET)** | **2 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 35 (70%) | 0 | 15 (30%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je upoznati polaznike s međunarodnim i nacionalnim strateškim i zakonodavnim dokumentima kako bi mogli objasniti utemeljenosti inkluzivnog obrazovanja. Polaznici će usvojiti i moći objasniti osnovne pojmove i etička načela inkluzivnog obrazovanja. Nadalje, polaznici će moći opisati cilj i svrhu razumne prilagobe te objasniti svrhu i cilj prilagodbe u nastavi. Moći će opisati osnove razvojnih osobitosti učenika s različitim teškoćama u razvoju te razlikovati vrste učenja. | | |
| **Ključni pojmovi** | *Inkluzivno obrazovanje, učenici s teškoćama u razvoju, etička načela, razumna prilagodba, potpora u nastavi, razvojne osobitosti, vrste učenja* | | |
| **Oblici učenja temeljenog na radu** |  | | |
| **Literatura i specifična nastavna sredstva potrebna za realizaciju modula** | 1. Igrić, Lj. (2007). Hrvatski nacionalni obrazovni standard (HNOS) i djeca s posebnim potrebama, Dijete i društvo, 9, 1, str. 113-122. 2. Igrić, Lj., Kobetić, D., Lisak, N. (2008). Evaluacija nekih oblika podrške edukacijskom uključivanju učenika s posebnim potrebama, Dijete i društvo, 10, 1/2, str. 179-195. 3. Velki T., Romstein, Priručnik za rad s učenicima s teškoćama u razvoju u srednjim školama (2018.), Osijek Naklada 4. Akcijski plan za provedbu europskog stupa socijalnih prava. (2021.), Europska komisija 5. Europski stup socijalnih prava (2017.), Europski parlament, Vijeće europske unije, Europska komisija 6. Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija o uspostavi europskog prostora obrazovanja do 2025 (2020), Europska komisija 7. Konvencija o pravima osoba s invaliditetom (2006). 8. Konvencija o pravima djeteta (1989.) 9. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju, Narodne novine, 24/2015 10. Program vještina za Europu (2020.), Europska komisija 11. Smjernice za rad s učenicima s teškoćama (2021.), Ministarstvo znanosti i obrazovanja 12. Zakon o potvrđivanju konvencije o pravima osoba s invaliditetom i fakultativnog protokola uz konvenciju o pravima osoba s  invaliditetom, Narodne novine br. 6/2006 13. Zakon o odgoju i obrazovanju u osnovnoj i srednjoj školi, Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 14. Internet tražilice (tražilice koje se mogu koristiti: Internet Explorer, Google   Chrome, Google…) | | |

|  |  |  |
| --- | --- | --- |
| **Skup ishoda učenja iz SK-a:** | | Upoznavanje s inkluzivnim obrazovanjem i razvojnim osobitostima učenika s teškoćama u razvoju |
| **Ishodi učenja** | | |
| 1. Objasniti osnovne pojmove u inkluzivnom obrazovanju | | |
| 1. Objasniti pojam, svrhu i cilj razumne prilagodbe | | |
| 1. Objasniti svrhu prilagodbe i potpore u nastavi | | |
| 1. Objasniti primjenu prava učenika s teškoćama u razvoju u odgojno-obrazovnom procesu | | |
| 1. Objasniti utemeljenost inkluzivnog obrazovanja u međunarodnim i nacionalnim dokumentima | | |
| 1. Objasniti etička načela | | |
| 1. Prepoznati etičke dileme i etička načela | | |
| 1. Razlikovati vrste učenja | | |
| 1. Objasniti osnove razvojnih osobitosti učenika s različitim teškoćama u razvoju | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi su predavačka, heuristička i problemska nastava. Tijekom realizacije nastavnih sadržaja nastavnik predavačkom nastavom upoznaje polaznike s temeljnim strateškim i zakonodavnim dokumentima te iznosi osnovne pojmove u inkluzivnom obrazovanju. Nakon toga polaznici samostalno istražuju navedene dokumente te otkrivaju i pronalaze elemente iz kojih proizlaze prava učenika s teškoćama, što nastavnik potiče heurističkim razgovorom. Etička načela nastavnik iznosi predavačkom nastavom te upućuje polaznike da tijekom samostalne aktivnosti (SAP) na mrežnim stranicama neke škole pronađu i pročitaju etički kodeks škole, nakon čega polaznici objašnjavaju primjenu etičkih načela kojih se u radu u školi moraju pridržavati neposredni nositelji odgojno-obrazovne djelatnosti, što u širem kontekstu obuhvaća i pomoćnike u nastavi. Dominantan nastavni sustav za obradu razumne prilagodbe je problemska nastava u kojoj polaznici nakon uvodnog izlaganja nastavnika istražuju dostupne izvore (knjige, časopisi, internet), izlažu svoja saznanja te donose zaključke. Pri tome treba naglasiti da je i osiguravanje pomoćnika u nastavi jedan od oblika razumne prilagodbe u skladu s individualnim potrebama učenika kako bi se omogućilo njihovo sudjelovanje u odgojno-obrazovnome procesu na ravnopravnoj osnovi s drugim učenicima i time spriječila njihova diskriminacija na osnovi invaliditeta. Osnove razvojnih osobitosti učenika s različitim teškoćama u razvoju i vrste učenja (habituacija, klasično uvjetovanje, instrumentalno uvjetovanje, složeno učenje) provode se predavačkom nastavom uz korištenje metoda i oblika nastavnoga rada koji će polaznike potaknuti na aktivno sudjelovanje u nastavnom procesu (npr. dijalog, demonstracija, simulacija, rad u paru). Za svaku od teškoća polaznici usvajaju osnovne razvojne osobitosti te osobitosti školskog učenja učenika s određenom teškoćom. Pri tome polaznici trebaju dobiti što širi uvid u mogućnosti učenika s određenim teškoćama u razvoju i posebne odgojno-obrazovne potrebe u odnosu na teškoću. | | |
| **Nastavne cjeline/teme** | 1. Utemeljenost inkluzivnog obrazovanja u međunarodnim i nacionalnim dokumentima i osnovni pojmovi u inkluzivnom obrazovanju 2. Strateški okvir i zakonodavni okvir 3. Osnovni pojmovi u inkluzivnom obrazovanju 4. Prava učenika s teškoćama 5. Etičke dileme i etička načela 6. Razumna prilagodba i potpora u nastavi 7. Osnove razvojnih osobitosti učenika s teškoćama u razvoju 8. Razvojne osobitosti učenika s oštećenjem vida 9. Razvojne osobitosti učenika s oštećenjem jezično-govorno-glasovne komunikacije i specifičnim teškoćama u učenju 10. Razvojne osobitosti učenika s razvojim teškoćama učenja 11. Razvojne osobitosti učenika s motoričkim poremećajima i kroničnim bolestima 12. Razvoje osobitosti učenika s intelektualnim teškoćama 13. Razvojne osobitosti učenika s deficitom pažnje/hiperaktivnim poremećajem (ADHD) 14. Razvojne osobitosti učenika s poremećajem u ponašanju 15. Razvojne osobitosti učenika s poremećajem iz spektra autizma. 16. Vrste učenja | |
| **Načini i primjer vrjednovanja skupa ishoda učenja** | | |
| **Opis radne situacije i/ili projektnog zadatka:** Polaznik izrađuje prezentaciju o jednoj vrsti teškoća u razvoju te osobitostima školskog učenja učenika s tom teškoćom.  **Zadatak:** Svaki polaznik dobiva zadatak izraditi prezentaciju o jednoj vrsti teškoće u razvoju te osobitostima  školskog učenja učenika s tom teškoćom. Pri tome koristi *Smjernice za rad s učenicima s teškoćama* (MZO, 2021.)  te relevantne mrežne stranice, npr. stranice saveza i udruga za učenike s teškoćama/osobe s invaliditetom. Nakon što izrade prezentacije, svaki polaznik izlaže svoj uradak cijeloj skupini te se nakon svakog izlaganja vodi rasprava.  **Vrednovanje:** Prema unaprijed utvrđenim kriterijima za elemente vrednovanja (razvojne osobitosti učenika, osobitosti školskog učenja) vrednuje se prezentacija te sudjelovanje u raspravi. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **NAZIV MODULA** | **Potpora u odgojno-obrazovnom procesu i socijalnom uključivanju** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/standard-kvalifikacije/detalji/92> | | |
| **Obujam modula (CSVET)** | **5 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 40 (32%) | 70 (56%) | 15 (12%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je omogućiti polaznicima stjecanje znanja i vještina kako bi mogli učenicima s teškoćama u razvoju pružiti primjerenu potporu u obavljanju školskih aktivnosti (tijekom vođenog učenja i poučavanja i učenja temeljenog na radu) te u socijalnoj uključenosti i interakciji s drugim učenicima i učiteljima/nastavnicima. Polazinici će moći usmjeriti učenika na samostalno korištenje didaktičkih pomagala i pomoćne tehnologije. Steći će osnovne vještine komunikacije sa svim sudionicima odgojno-obrazovnog procesa s naglaskom na važnost kontinuirane suradnje i savjetovanja s učiteljem/nastavnikom/stručnim suradnikom i roditeljima učenika. Naučit će kako učenika s teškoćama u razvoju podupirati u razvoju samostalnosti, zauzimanju za sebe i komuniciranju s drugim učenicima. Polaznici će upoznati osnovna pravila rada škole i djelokrug rada pojedinih radnika škole te načina komunikacije unutar škole. Naučit će voditi dnevnik rada kako bi njihov rad bio pravilno evidentiran i dokumentiran. | | |
| **Ključni pojmovi** | *Neposredna potpora u nastavi, didaktička pomagala, pomoćna tehnologija, potpomognuta komunikacija, program rada, dnevnik rada, suradnja, komunikacija, kućni red* | | |
| **Oblici učenja temeljenog na radu** | Učenje temeljeno na radu provodi se kroz učenje na radnome mjestu – u razrednom odjelu u koji je uključen učenik s teškoćama u razvoju u kontroliranim uvjetima uz nastavnika (mentora) koji ima iskustva u radu s pomoćnicima u nastavi; sa školom u kojoj se provodi učenje temeljeno na radu ustanova ima sklopljen ugovor o suradnji.  Učenje temeljeno na radu integirano je i u vođeno učenje i poučavanje u obliku simulacija stvarnih situacija, što se poglavito odnosi na ishode učenja usmjerene na usvajanje komunikacijskih vještina. | | |
| **Literatura i specifična nastavna sredstva potrebna za realizaciju modula** | 1. Brajša, P. (1994). Pedagoška komunikologija. Razgovor, problemi i konflikti u školi. Zagreb: Školske novine 2. Digitalna tehnologija za potporu posebnim odgojno-obrazovnim potrebama. (2018.), Hrvatska akademska i istraživačka mreža CARNET 3. Drandić, D., Radetić Pajić, M. (2020.). Suradnja u inkluzivnim školama: kako pomoćnici u nastavi procjenjuju njihovu suradnju s učiteljima u razredu?, Ljetopis socijalnog rada, Vol. 27 No. 1, str 151. – 178. 4. Igrić, Ljiljana; Dumančić, Zrinka; Ivančić, Đurđica; Schmidt, Davorka; Stančić, Zrinjka (2018.). Didaktičko-metodičke upute za prirodoslovne predmete i matematiku za učenike s teškoćama. Hrvatska akademska i istraživačka mreža CARNET 5. Kraljević, R. (2007.). Savjetovanje roditelja djece s posebnim potrebama: mogućnosti i prepreke, S VAMA, Hrvatska udruga za stručnu pomoć djeci s posebnim potrebama, str. 71. – 78. 6. Marot, D. (2005). Uljudnost u verbalnoj i neverbalnoj komunikaciji. Fluminensia, 17 (1), 53-70. 7. Priručnik s preporukama za razumnu prilagodbu radnog mjesta (2018.), Zavod za vještačenje, profesionalnu rehabilitaciju i zapošljavanje osoba s invaliditetom Zagreb 8. Resources of the Teaching of Social Psychology <http://jfmueller.faculty.noctrl.edu/crow/> 9. Profile for Inclusive Teacher Professional Learning for Inclusion. (2022.), European Agency for Special Needs and Inclusive Education 10. Sheryl Feinstein ; predgovor napisao Eric Jensen (2005.). Tajne tinejdžerskog mozga: kako komunicirati s današnjim tinejdžerima i kako ih poučavati na znanstveno utemeljen način, Naklada Kosinj. 11. Stanley I. Greenspan sa Jacqueline Salmon (2003.). Vještine igrališta: razumijevanje emocionalnog života djeteta školske dobi, Ostvarenje. 12. Vasta, R., Haith, M.J. i Miller, S.A. (1998 ili kasnija izdanja). Dječja psihologija: suvremena znanost. Jastrebarsko: Naklada Slap. 13. Zećirević, V., Šeparović, T., Matoš, I., Pavlić Cindrić, M. (2015). Priručnik za instruktore - smjernice za rad instruktora u provedbi programa osposobljavanja na radnom mjestu za pomoćnog kuhara, URIHO Zagreb 14. Pravilnik o pomoćnicima u nastavi i stručnim komunikacijskim posrednicima, Narodne novine, br. 102/2018. 15. Pravilnik o izmjenama Pravilnika o pomoćnicima u nastavi i stručnim komunikacijskim posrednicima, Narodne novine, br. 22/2022. | | |

|  |  |  |
| --- | --- | --- |
| **Skup ishoda učenja iz SK-a:** | | Pružanje neposredne potpore učeniku u obavljanju školskih aktivnosti i zadataka te tijekom učenja temeljenog na radu uz savjetovanje s učiteljem/nastavnikom, koordinatorom |
| **Ishodi učenja** | | |
| 1. Nabrojati osnovne oblike potpore u obavljanju školskih aktivnosti i zadataka te tijekom učenja temeljenog na radu | | |
| 1. Objasniti razine i cilj pružanja potpore učeniku | | |
| 1. Objasniti vrste i primjenu pedagoško-didaktičkih pomagala te drugih specifičnih pomagala i opreme | | |
| 1. Objasniti postupke pružanja potpore u obavljanju školskih aktivnosti i zadataka te tijekom učenja temeljenog na radu | | |
| 1. Demonstrirati postupke pružanja potpore u obavljanju školskih aktivnosti i zadataka te tijekom učenja temeljenog na radu uz primjenu odgovarajućih pomagala | | |
| 1. Objasniti svrhu pomoćne tehnologije i potpomognute komunikacije | | |
| 1. Navesti osnovne vrste pomoćne tehnologije i potpomognute komunikacije prema namjeni | | |
| 1. Navesti vrste evidentiranja i dokumentiranja rada pomoćnika u nastavi | | |
| 1. Objasniti načine i važnost pravilnog vođenja dokumentacije | | |
| **Dominantan nastavni sustav i opis načina ostvarivanja SIU** | | |
| Ishodi učenja unutar ovog skupa ostvaruju se kroz vođeno učenje i poučavanje i učenje temeljeno na radu uz nadzor mentora u stvarnim uvjetima. U vođenom procesu učenja i poučavanja kao dominantni nastavni sustavi primjenjuju se problemska, predavačka, egzemplarna i heuristička nastava.  Uloga pomoćnika u nastavi te suradnja s učiteljem/nastavnikom/stručnim suradnikom obrađuju se problemskom nastavom: polaznici individualno definiraju i iznose vlastito viđenje uloge i suradnje pomoćnika u nastavi s drugim dionicima. Nakon toga u manjim skupinama proučavaju Pravilnik o pomoćnicima u nastavi i stručnim komunikacijskim posrednicima te sistematiziraju i izlažu saznanja o ulozi pomoćnika u nastavi. U ovom je dijelu naročito bitno istaknuti važnosti suradnje pomoćnika u nastavi s učiteljem/nastavnikom/stručnim suradnikom/koordinatorom u cilju praćenja i unaprjeđivanja rada s učenicima te naglasiti da pomoćnik u nastavi radi isključivo sukladno uputama učitelja/nastavnika kao nositelja nastavnog procesa.  Potpora u obavljanju školskih aktivnosti i zadataka odnosi se na sljedeće aktivnosti: pisanje prema diktatu učenika u zadacima koji zahtijevaju pisanje rukom i/ili na računalu; pružanje tehničke potpore učeniku u čitanju, pisanju, računanju i izvođenju grafičkih radova; dodavanje školskog pribora; pridržavanje udžbenika; fiksiranje radnih listića i bilježnica za radnu podlogu; pružanje potpore pri izvođenju praktičnih radova; pružanje potpore u izvođenju primjerenoga programa tjelesno-zdravstvene kulture; pružanje potpore u provođenju izvanučioničke nastave; dodatno čitanje zadatka/upute; usmjeravanje pažnje učenika na nastavne aktivnosti; poticanje na izvršavanje zadanih uputa; vođenje/usmjeravanje u izvršavanju zadataka; pružanje potpore učeniku u samovrednovanju vlastitoga rada. Kada pomoćnik u nastavi pruža učeniku potporu tijekom učenikova učenja temeljenog na radu, osim gore navedenih oblika potpore, može pružati i dodatne oblike potpore: potpora pri odabiru alata i materijala za rad, podsjećanje na slijed izvođenja radne operacije, podsjećanje na pridržavanje mjera zaštite na radu i sl. Ishodi učenja vezani za navedene oblike potpore ostvaruju se kombinacijom predavačke i heurističke nastave, uz korištenje različitih metoda i oblika rada, poput demonstracije, simulacije, dijaloga, rada u skupini, rada u paru i sl. Vrlo je važno kontinuirano naglašavati da se svi oblici potpore provode po uputi učitelja/nastavnika, da moraju biti usmjereni na poticanje samostalnog rada učenika i da se provode na način koji ne ometa nastavni proces.  Didaktička pomagala, pomoćna (asistivna) tehnologija i potpomognuta komunikacija usvajaju se putem egzemplarne nastave kako bi polaznici usvojili i objasnili njihovu svrhu i primjenu te uočili funkcionalne razlike.  Na temelju obrađenog sadržaja polaznici objašnjavaju cilj i razine pružanja potpore učeniku. Tijekom učenja temeljnog na radu polaznici uvježbavaju način pružanja potpore na primjerenoj razini.  Pravila rada u školskoj ustanovi obuhvaćaju kratak pregled ustroja osnovne ili srednje škole te uloge pojedinih zaposlenika škole, što nastavnik izvodi predavačkom nastavom. Tu naročito treba naglasiti ulogu koordinatora zaduženog za rad s pomoćnicima u nastavi i koji izrađuje program rada pomoćnika u nastavi sukladno kojem pomoćnik obavlja svoj posao. Nastavnik demonstrira jedan primjerak Programa rada pomoćnika u nastavi te polaznici analiziraju njegove elemente i objašnjavaju poveznicu s osnovnim oblicima potpore koju će pružati učeniku. Evidentiranje rada pomoćnika u nastavi provodi se pomoću dnevnika rada (Pravilnik o pomoćnicima u nastavi i stručnim komunikacijskim posrednicima – Obrazac 4) koji se popunjava šiframa iz istog Pravilnika. Polaznici proučavaju šifre te objašnjavaju način na koji će popunjavati Dnevnik rada, a kroz učenje temeljeno na radu to čine i praktično. Važno je da polaznici budu upoznati i s primjerkom Pravilnika o kućnom redu škole. Analizom teksta izdvajaju dijelove koji su važni za pomoćnike u nastavi. | | |
| **Nastavne cjeline/teme** | 1. Osnovni oblici potpore učeniku s teškoćama u razvoju prema uputi nastavnika 2. Uloga pomoćnika u nastavi/pomoćnice u nastavi i suradnja s učiteljem/nastavnikom/stručnim suradnikom/koordinatorom u cilju unaprjeđenja rada s učenikom s teškoćama u razvoju 3. Potpora u obavljanju školskih aktivnosti i zadataka i tijekom učenja temeljenog na radu 4. Didaktička pomagala, pomoćna tehnologija i potpomognuta komunikacija 5. Cilj i razine pružanja potpore učeniku s teškoćama 6. Pravila rada u školskoj ustanovi 7. Program rada, evidentiranje i dokumentiranje rada pomoćnika u nastavi | |
| **Načini i primjer vrjednovanja skupa ishoda učenja** | | |
| **Opis radne situacije i/ili projektnog zadatka:** Na temelju prezentacije izrađene za vrednovanje SIU 2, polaznik povezuje razvojne i osobitosti školskog učenja učenika s očekivanim oblicima potpore.  **Zadatak:** Za vrednovanje SIU 2 svaki je polaznik izradio prezentaciju u kojoj su detaljnije opisane razvojne osobitosti i osobitosti školskog učenja učenika s određenom teškoćom u razvoju. Nastavno na taj uradak, polaznik pisano opisuje očekivane oblike i demonstrira načine potpore u obavljanju školskih aktivnosti i zadataka i tijekom učenja temeljenog na radu, a koju bi prema uputi nastavnika pružio učeniku s tom teškoćom u razvoju. Također opisuje i demonstrira koja bi didaktička pomagala, pomoćnu tehnologiju ili oblike potpomognute komunikacije koristio.  **Vrednovanje:** Pomoću unaprijed definiranih kriterija za elemente vrednovanja (odabir primjerenih oblika potpore, didaktičkih pomagala, pomoćne tehnologije i potpomognute komunikacije u odnosu na razvojnu teškoću) vrednuje se izrađeni zadatak. Polaznici usmeno iznose svoje prijedloge pružanja potpore učeniku te pojedine oblike demonstriraju. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a:** | | Pružanje neposredne potpore učeniku u socijalnoj uključenosti i interakciji uz savjetovanje s učiteljem/nastavnikom, koordinatorom |
| **Ishodi učenja** | | |
| 1. Objasniti oblike potpore u komunikaciji i socijalnoj uključenosti učenika s teškoćama u razvoju | | |
| 1. Primijeniti odgovarajući oblik potpore u komunikaciji i socijalnoj uključenosti potičući samostalnost učenika i prihvatljive oblike ponašanja | | |
| 1. Objasniti vrste i načela uspješne komunikacije | | |
| 1. Demonstrirati komunikacijske vještine | | |
| 1. Objasniti razlike u specifičnostima komunikacije s različitim sudionicima odgojno-obrazovnog procesa | | |
| 1. Objasniti vrste i oblike suradnje sa sudionicima u odgojno-obrazovnom procesu | | |
| 1. Demonstrirati vještinu rješavanja problema u odnosima | | |
| 1. Demonstrirati vještinu zauzimanja za sebe | | |
| 1. Objasniti načine komunikacija i suradnje s roditeljima/skrbnicima učenika s teškoćama u razvoju | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi su predavačka, egzemplarna i heuristička nastava te učenje temeljeno na radu integirano u vođeno učenje i poučavanje i učenje na radnom mjestu. Osnovne spoznaje o komunikaciji, kao i prirodu, tijek, vrste i načela komunikacijskog procesa polaznici upoznaju kroz predavačku nastavu uz navođenje primjera, a igranjem uloga polaznici će istražiti karakteristike pojedinih vrsta komunikacije, poput neverbalne komunikacije, „Ja“ i „Ti“ poruke i sl. S obzirom da stavovi, uvjerenja i emocije značajno utječu na kodiranje i dekodiranje poruka, polaznicima treba dati priliku da socijalne situacije koje se mogu pojaviti tijekom rada u školi promotre iz različitih perspektiva te o njima kritički promišljaju. To se može postići kroz više različitih aktivnosti - samostalni rad, rad u grupi, gledanje video-isječaka, iskustvene radionice i sl. Problemskom nastavom pristupa se stjecanju ishoda učenja vezanih za primjenu odgovarajućih oblika potpore u komunikaciji i socijalnoj uključenosti učenika s teškoćama u razvoju. Problemski zadaci trebaju biti vezani za načine poticanja samostalnosti učenika i njegove interakcije s drugim učenicima, razvoj asertivnosti, poticanje prihvatljivih oblika ponašanja i rješavanje sukoba. Na isti način obrađuju se nastavni sadržaji vezani za komunikaciju pomoćnika s ostalim dionicima – učiteljem, stučnim suradnikom/koordinatorom te roditeljima učenika. Tijekom učenja temeljenog na radu u stvarnim uvjetima, s polaznikom se kontinurano analizira primjena komunikacijskih vještina s učenicima i drugim dionicima te ga se po potrebi usmjerava na primjenu odgovarajućih oblika neposredne potpore učeniku te na specifičnosti komunikacije s ostalim dionicima. | | |
| **Nastavne cjeline/teme** | 1. Komunikacija 2. Osnovne spoznaje o komunikaciji 3. Priroda i tijek komunikacijskog procesa 4. Vrste i načela uspješne komunikacije 5. Utjecaj stavova, uvjerenja i emocija na kodiranje i dekodiranje poruka 6. Prednosti i nedostaci pojedinih komunikacijskih oblika 7. Oblici potpore u komunikaciji i socijalnoj uključenosti učenika s teškoćama u razvoju (asertivnost, rješavanje problema u odnosima, prihvatljivi oblici ponašanja) 8. Komunikacija s drugim sudionicima odgojno-obrazovnog procesa 9. Komunikacija s roditeljima/skrbnicima učenika s teškoćama | |
| **Načini i primjer vrjednovanja skupa ishoda učenja** | | |
| **Opis radne situacije i/ili projektnog zadatka:** Polaznik na temelju simulacije situacije iz stvarnog školskog okružja predlaže odgovarajuće oblike komunikacije.  **Zadatak:** Pomoćnik u nastavi pruža potporu učeniku koji nije dovoljno uključen u socijalni život razrednoga odjela. Njegovi suučenici ne ostvaruju komunikaciju s njim, a niti sam učenik ne pokazuje interes za komunikaciju s njima. Školske odmore provodi uglavnom sam ili s pomoćnikom u nastavi. Polaznik predlaže plan aktivnosti usmjerenih na primjenu različitih oblika potpore u komunikaciji koji će poboljšati socijalnu uključenost učenika s teškoćama u razvoju. Plan aktivnosti treba uključivati sve dionike – učenike, učitelje, koordinatora i roditelje.  **Vrednovanje:** Pomoću unaprijed definiranih kriterija za elemente vrednovanja (odabir primjerenih oblika potpore, demonstracija vještine rješavanja problema u odnosima) vrednuje se izrađeni zadatak. Polaznici usmeno iznose svoje planove, obrazlažu predložena rješenja te demonstriraju vještine rješavanja problema u odnosima. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **NAZIV MODULA** | **Potpora u kretanju i obavljanju fizioloških potreba na siguran način** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/standard-kvalifikacije/detalji/92> | | |
| **Obujam modula (CSVET)** | **3 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 15 (20%) | 52 (69%) | 8 (11%) |
| **Status modula**  **(obvezni/izborni)** | obvezni | | |
| **Cilj (opis) modula** | Polaznici će upoznati osnovne mjere sigurnosti i zaštite na radu, zdravstvene zaštite učenika i postupaka prve pomoći kako bi na siguran način mogli obavljati poslove pomoćnika u nastavi. Nadalje, steći će kompetencije za primjereno i odgovorno pružanje neposredne potpore učenicima s teškoćama u razvoju pri obavljanju higijenskih potreba, kretanja te uzimanja hrane i pića. | | |
| **Ključni pojmovi** | *Potpora, mjere sigurnosti, zaštita na radu, prva pomoć, kretanje, higijenske potrebe, uzimanje hrane i pića* | | |
| **Oblici učenja temeljenog na radu** | Učenje temeljeno na radu provodi se kroz učenje na radnome mjestu – u razrednom odjelu u koji je uključen učenik s teškoćama u razvoju u kontroliranim uvjetima uz nastavnika (mentora) koji ima iskustva u radu s pomoćnicima u nastavi; sa školom u kojoj se provodi učenje temeljeno na radu ustanova ima sklopljen ugovor o suradnji.  Učenje temeljeno na radu djelomično je integrirano u vođeno učenje i poučavanje u smislu provedbe vježbi usmjerenih na pružanje prve pomoći, potpore u kretanju, obavljanju higijenskih potreba te uzimanju hrane i pića. | | |
| **Literatura i specifična nastavna sredstva potrebna za realizaciju modula** | 1. Halliwell, M. (2003). Supporting Children with Special Educational Needs. David Fulton Publishers, London. 2. Watkinson, A. (2003). The Essential Guide for Competent Teaching Assistants. David Fulton Publishers, London. 3. Pravilnik o pomoćnicima u nastavi i stručnim komunikacijskim posrednicima, Narodne novine, br. 102/2018. 4. Pravilnik o načinu i izvođenju nastave u strukovnim školama, Narodne novine, br. 140/2009. 5. Zakon o zaštiti na radu, Narodne novine, br. 71/2014., 118/2014., 154/2014., 94/2018., 96/2018. 6. Internet tražilice (tražilice koje se mogu koristiti: Internet Explorer, Google   Chrome, Google…) | | |

|  |  |  |
| --- | --- | --- |
| **Skup ishoda učenja iz SK-a:** | | Pružanje neposredne potpore učeniku u obavljanju higijenskih potreba te osnovne zdravstvene zaštite i zaštite na radu |
| **Ishodi učenja** | | |
| 1. Objasniti primjereno i odgovorno pružanje potpore pri obavljanju higijenskih potreba | | |
| 1. Objasniti potrebu poštivanja dostojanstva učenika | | |
| 1. Demonstrirati postupke potpore pri obavljanju higijenskih potreba | | |
| 1. Nabrojati propise koji reguliraju sigurnost i zdravstvenu zaštitu učenika | | |
| 1. Navesti moguće opasnosti i rizike u odgojno-obrazovnom procesu | | |
| 1. Objasniti mjere sigurnosti i zaštite zdravlja | | |
| 1. Objasniti cilj i ulogu zaštite na radu | | |
| 1. Nabrojati osnovne propise zaštite na radu | | |
| 1. Objasniti mjere zaštite na radu | | |
| 1. Demonstrirati postupke prve pomoći | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi su predavačka, problemska i heuristička nastava te učenje temeljeno na radu. Analizom primjerka pravilnika o zaštiti na radu u školskoj ustanovi (dostupno na mrežnim stranicama škola) polaznici upoznaju cilj, ulogu i mjere koje škola poduzima u cilju zaštite na radu. Posebnu pozornost potrebno je usmjeriti na mjere i propise zaštite na radu u slučaju kada pomoćnik u nastavi prati učenika pri učenju temeljenom na radu, bilo u specijaliziranoj učionici u školi, bilo kod poslodavca. Nastavnik navodi primjere radnog okruženja vezanog za stjecanje pojedinih kvalifikacija (npr. kuhar, cvjećar, frizer, stolar), a polaznici opisuju na koji bi način pružili potporu učenicima vezano uz zaštitu na radu. Koristeći znanje stečeno u Modulu 1 (Osnove razvojnih osobitosti učenika s različitim teškoćama u razvoju), problemskom nastavom obrađuju se mjere sigurnosti pri čemu je važno da polaznici razviju svijest o tome da svakoga dana u radu s učenicima s teškoćama u razvoju moraju voditi računa o potencijalnim opasnostima u prostoru (npr. učeničke torbe na podu učionice predstavljaju opasnost za učenika oštećena vida). Pri tome treba uzeti u obzir sve školske prostore – učionice, hodnike, toalete, blagovaonice, sportske dvorane, školska dvorišta, itd. Predavačkom nastavom nastavnik iznosti najbitnije činjenice vezane za zaštitu zdravlja učenika te pravila koja škole primjenjuju u slučaju zbrinjavanja najčešćih zdravstvenih teškoća učenika (ozljede i akutna stanja), što uključuje i pružanje prve pomoći. Polaznici će opisati i izvesti osnovne postupke prve pomoći i zbrinjavanja ozljeda. Vezano za zdravstvenu zaštitu učenika, polaznike predavačkom nastavom treba upoznati i s činjenicom da učenici s teškoćama u razvoju mogu imati i individualne zdravstvene potrebe te je u praksi stoga nužno primjenjivati posebne upute koje će pomoćnik dobiti od učitelja/koordinatora/roditelja.  Pružanje potpore pri obavljanju higijenskih potreba odnosi se na pružanje potpore pri održavanju higijene, pružanje potpore učeniku u kretanju (vođenje, vožnja) pri odlasku u toalet, pružanje potpore pri korištenju toaleta (stavljanje na toalet i pridržavanje tijekom sjedenja; higijena tijela nakon obavljene nužde; mijenjanje higijenskih uložaka i higijena tijela pri mijenjanju; svlačenje i odijevanje odjeće; presvlačenje pelena i higijena tijela pri presvlačenju; pranje ruku nakon obavljene nužde), pružanje potpore pri presvlačenju (skidanje i odijevanje odjeće i obuće) tijekom boravka u školi i izvanučioničkim aktivnostima ovisno o potrebi učenika i situaciji. Navedeno se obrađuje predavačkom nastavom uz korištenje metode demonstracije, a naročito se treba naglasiti poštivanje dostojanstva učenika. | | |
| **Nastavne cjeline/teme** | 1. Sigurnost i zdravstvena zaštita učenika 2. Osnove zaštite na radu 3. Osnove zdravstvene zaštite učenika 4. Neposredna potpora pri obavljanju higijenskih potreba 5. Primjereno i odgovorno pružanje potpore pri obavljanju higijenskih potreba 6. Poštivanje dostojanstva učenika | |
| **Načini i primjer vrjednovanja skupa ishoda učenja** | | |
| **Opis radne situacije i/ili projektnog zadatka:** Polaznik u kombinaciji usmenog izlaganja i demonstracije opisuje rad na siguran način u odgojno-obrazovnoj ustanovi te sudjeluje u raspravi o neposrednoj potpori pri obavljanju higijenskih potreba.  **Zadatak:** Polaznik usmeno navodi moguće opasnosti i rizike u odgojno-obrazovnom procesu te opisuje mjere sigurnosti, zaštite na radu i zaštite zdravlja koje je potrebno poduzeti. Demonstrira postupke prve pomoći. Sudjeluje u raspravi o primjerenom i odgovornom pružanju potpore pri obavljanju higijenskih potreba učenika s teškoćama u razvoju, s posebnim naglaskom na poštivanje dostojanstva učenika.  **Vrednovanje:** Pomoću unaprijed definiranih kriterija za elemente vrednovanja (opasnosti i rizici u odgojno-obrazovnom procesu, mjere sigurnosti, zaštite na radu i zaštite zdravlja učenika, osnovni postupci prve pomoći, pružanje potpore pri obavljanju higijenskih potreba, poštivanje dostojanstva učenika) procjenjuje se ostvarenost ishoda učenja. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a:** | | Pružanje neposredne potpore učeniku u kretanju |
| **Ishodi učenja** | | |
| 1. Nabrojati osnovne oblike potpore u orijentaciji i/ili kretanju | | |
| 1. Objasniti razine i cilj pružanja potpore u kretanju | | |
| 1. Objasniti vrste i primjenu pomagala u orijentaciji i/ili kretanju | | |
| 1. Objasniti tehnike i postupke pružanja potpore u orijentaciji i/ili kretanju | | |
| 1. Demonstrirati tehnike pružanja potpore u orijentaciji i/ili kretanju uz primjenu odgovarajućih pomagala | | |
| **Dominantan nastavni sustav i opis načina ostvarivanja SIU** | | |
| Osnovni oblici potpore u kretanju odnose se na vođenje učenika kojemu je potrebna potpora u kretanju (pridržavanje, usmjeravanje, upozoravanje na prepreke i sl.), pružanje potpore učeniku koji se kreće u kolicima pri svladavanju prepreka, voženje učenika u kolicima ako se učenik ne može samostalno voziti, upravljanje pomagalima za penjanje i spuštanje u svrhu svladavanja prostornih prepreka te pružanje potpore u u promjeni položaja tijela. Tijekom vođenog učenja i poučavanja dominantan nastavni sustav je predavačka nastava tijekom koje se polaznici upoznaju s osnovnim oblicima potpore u orijentaciji/kretanju, razinom i ciljem pružanja potpore te vrstama pomagala u orijentaciji/kretanju. Metodom demonstracije, simulacije i igrom uloga polaznici će upoznati i demonstrirati tehnike i postupke pružanja potpore, a tijekom učenja temeljenog na radu uz vodstvo mentora steći će praktične vještine u području primjene konkretnih pomagala u orijentaciji/kretanju te pružanju potpore. | | |
| **Nastavne cjeline/teme** | 1. Neposredna potpora u orijentaciji/kretanju 2. Osnovni oblici potpore u orijentaciji i/ili kretanju 3. Razine i cilj pružanja potpore u kretanju 4. Vrste i primjena pomagala u orijentaciji i/ili kretanju 5. Tehnike i postupci pružanja potpore u orijentaciji i/ili kretanju | |
| **Načini i primjer vrjednovanja skupa ishoda učenja** | | |
| **Opis radne situacije i/ili projektnog zadatka:** Polaznik na temelju simulacije situacije iz stvarnog školskog okružja predlaže odgovarajuće oblike potpore u kretanju učeniku s motoričkim teškoćama koji se kreće pomoću ortopedskog pomagala (hodalica)/učeniku s motoričkim teškoćama koji se kreće pomoću invalidskih kolica/slabovidnom učeniku/slijepom učeniku.  **Zadatak:** Pomoćnik u nastavi pruža potporu u kretanju učeniku s teškoćama u razvoju. Svaki polaznik odabire jednu od gore navedenih teškoća. Uzimajući u obzir mjere sigurnosti i zaštitu zdravlja učenika te oblike potpore u kretanju, polaznik opisuje jedan radni dan u školi, odnosno način na koji pruža potporu učeniku s teškoćama – od dolaska učenika u školu, odmora, nastavnog sata, prehrane, sata tjelesne i zdravstvene kulture i učenja temeljenog na radu.  **Vrednovanje:** Pomoću unaprijed definiranih kriterija za elemente vrednovanja (primjerena podrška u kretanju učenika) vrednuje se izrađeni zadatak. Nakon usmenog izlaganja polaznika, vodi se rasprava unutar koje polaznik odgovara na pitanja nastavnika i drugih polaznika, odnosno obrazlaže svoje odabire. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a:** | | Pružanje neposredne potpore učeniku pri uzimanju hrane i pića |
| **Ishodi učenja** | | |
| 1. Objasniti važnost primjerenog i odgovornog pružanja potpore pri uzimanju hrane i pića prema individualnim potrebama učenika | | |
| 1. Demonstrirati postupke pri uzimanju hrane i pića | | |
| **Dominantan nastavni sustav i opis načina ostvarivanja SIU** | | |
| Pružanje potpore pri uzimanju hrane i pića odnosi se na dodatno pripremanje hrane učeniku (rezanje, usitnjavanje i sl.), hranjenje ovisno o potrebi učenika te pružanje potpore pri pijenju. Predavačkom nastavom polaznici će upoznati osnove pravilnog uzimanja hrane i pića učenika s različitim razvojnim teškoćama. Nakon dobivenih informacija polaznici samostalno istražuju kako bi pružili potporu pri uzimanju hrane i pića u odnosu na individualne potrebe učenika, pritom uzimajući u obzir razvojne osobitosti učenika s različitim teškoćama u razvoju. Svoja zapažanja iznose pred skupinom, a nastavnik daje povratnu informaciju. Nakon toga nastavnik pokreće raspravu o higijenskim zahtjevima prilikom asistiranju učeniku pri uzimanju hrane i pića na kraju koje svaki polaznik samostalno izrađuje sažetak koji sadrži osnovne higijenske zahtjeve. | | |
| **Nastavne cjeline/teme** | 1. Neposredna potpora pri uzimanju hrane i pića 2. Primjereno i odgovorno pružanje potpore pri uzimanju hrane i pića prema individualnim potrebama učenika | |
| **Načini i primjer vrjednovanja skupa ishoda učenja** | | |
| **Opis radne situacije i/ili projektnog zadatka:** Polaznik u stvarnom okružju demonstrira pružanje potpore pri uzimanju hrane i pića.  **Zadatak:** Polaznik se upoznaje s individualnim potrebama učenika i objašnjava važnost primjerenog i odgovornog pružanja potpore pri uzimanju hrane i pića. Slijedi praktičan zadatak tijekom kojeg polaznik pruža potrebnu potporu učeniku, uz pridržavanje higijenskih zahtjeva.  **Vrednovanje:** Pomoću unaprijed definiranih kriterija za elemente vrednovanja (primjereno i odgovorno pružanje potpore pri uzimanju hrane i pića te objašnjavanje važnosti istoga) vrednuje se ostvarenost ishoda učenja. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |